
REPUBLIKA HRVATSKA
SISAČKO-MOSLAVAČKA ŽUPANIJA
OPĆINA JASENOVAC 
Povjerenstvo za provedbu natječaja

KLASA: 112-02/26-01/01
URBROJ: 2176-11-03-26-03

Jasenovac, 08. rujna 2026.

Povjerenstvo za provedbu natječaja, temeljem odredbe članka 20. Zakona o službenicima i namještenicima u lokalnoj i područnoj (regionalnoj) samoupravi ("Narodne novine" broj 86/08, 61/11, 4/18, 112/19 i 17/25) objavljuje

OBAVIJEST I UPUTE KANDIDATIMA
UZ JAVNI NATJEČAJ
 za prijam u službu Jedinstvenog upravnog odjela Općine Jasenovac – 1 izvršitelj/ica na neodređeno vrijeme s punim radnim vremenom


1. OPIS POSLOVA VIŠEG STRUČNOG SURADNIKA ZA IMOVINSKO PRAVNE POSLOVE, GOSPODARSTVO I PROJEKTE JEDINSTVENOG UPRAVNOG ODJELA OPĆINE JASENOVAC

Viši stručni suradnik za imovinsko pravne poslove, gospodarstvo i projekte Jedinstvenog upravnog odjela obavlja sljedeće poslove:
- izrađuje prijedloge akata iz imovinsko pravnog djelokruga, izrađuje izvješća o stanju rješavanja imovinsko pravnih poslova te daje stručna mišljenja oko rješavanja imovinsko pravnih pitanja
- vodi evidenciju poljoprivrednog zemljišta, sudjeluje u pripremi nacrta akata u vezi raspolaganja poljoprivrednim zemljištem u vlasništvu RH, na području Općine Jasenovac, obavlja kontrolu i poduzima mjere za  provedbu gospodarskog programa prema sklopljenim Ugovorima te zaprima Izvješća zakupnika o ispunjenju gospodarskog programa u propisanim rokovima i izrađuje Izvješće
- provodi i prati realizacije programa za poticanje poduzetništva i potpora u gospodarstvu, izrađuje izvješća, vodi projekte, izrađuje opće i pojedinačne akte i stručne prijedloge za provedbu razvojnih mjera malog i srednjeg poduzetništva, programa poticanja poljoprivrede i ruralnog razvoja, praćenje realizacije programa te izvješća o realizaciji
- obavlja stručne poslove u vezi  pripreme dokumentacije za prijave i obavlja poslove vezane za natječaje za dobivanje sredstava od resornih ministarstava i fondovima Europske unije
- obavlja stručne, pravne i administrativne poslove glede upravljanja i raspolaganja nekretninama u vlasništvu Općine Jasenovac 
- izrađuje programe, strategije, planove i izvješća vezano za poslove svoga radnog mjesta
- održava i unapređuje internetsku stranicu Općine Jasenovac te na istu postavlja vijesti, obavijesti, priopćenja, javne pozive i natječaje, važne dokumente Općine Jasenovac
- izrađuje odgovore na upite investitora u svezi raspoloživih površina i infrastrukture u Poljoprivredno industrijskoj zoni
- obavlja i druge poslove po nalogu pročelnika Jedinstvenog upravnog odjela

2. PODACI O PLAĆI

Plaću čini umnožak koeficijenata složenosti poslova radnog mjesta i osnovice za obračun plaće, uvećan za 0,5% za svaku navršenu godinu radnog staža.

Koeficijent složenosti poslova radnog mjesta viši stručni suradnik za imovinsko pravne poslove, gospodarstvo i projekte propisan je Odlukom o koeficijentima za obračun plaća službenika i namještenika zaposlenih u Jedinstvenom upravnom odjelu Općine Jasenovac („Službeni vjesnik“, broj 71/26) i iznosi 2,35.
Osnovica za obračun plaće određena je Odlukom o utvrđivanju osnovice za obračun plaće službenika i namještenika („Službeni vjesnik“, broj 7/24) i iznosi 902,08 eura bruto.


3. PRETHODNA PROVJERA ZNANJA I SPOSOBNOSTI

Osobe koje nisu podnijele pravodobnu i urednu prijavu ili ne ispunjavaju formalne uvjete javnog natječaja, ne smatraju se kandidatom prijavljenim na javni natječaj. Njima će biti dostavljena obavijest u kojoj se navode razlozi zbog kojih se ne smatraju kandidatima prijavljenima na javni natječaj, a protiv ove obavijesti ne može se podnijeti pravni lijek. Ako kandidat ne pristupi testiranju smatra se da je povukao prijavu na natječaj. 

Za kandidate prijavljene na natječaj koji su podnijeli pravodobnu i urednu prijavu te ispunjavaju formalne uvjete javnog natječaja provest će se testiranje iz područja poznavanja zakonskih propisa i intervju.

Na provjeri znanja kandidatima se dodjeljuje broj bodova od 1 do 10. Smatra se da su kandidati uspješno položili pisanu provjeru znanja ako su ostvarili najmanje 50% točnih odgovora i s njima će se provesti intervju na kojem također mogu ostvariti od 1 do 10 bodova.

Provjera poznavanja zakona iz unaprijed navedenih područja provodi se pitanjima iz različitih zakonskih propisa.

Povjerenstvo kroz razgovor s kandidatima utvrđuje interese, profesionalne ciljeve i motivaciju kandidata za rad u Općini Jasenovac. Rezultati intervjua boduju se na isti način kao i testiranje zakonskih propisa.

Nakon prethodno provedene provjere znanja i sposobnosti kandidata Povjerenstvo za provedbu natječaja utvrđuje rang-listu kandidata prema ukupnom broju ostvarenih bodova.


4. PRAVILA TESTIRANJA

Po dolasku na provjeru znanja, od kandidata će biti zatraženo predočenje odgovarajuće identifikacijske isprave radi utvrđivanja identiteta. Po utvrđivanju identiteta i svojstva kandidata, kandidatima će biti podijeljeni testovi s pitanjima.

Za vrijeme provjere znanja i sposobnosti nije dopušteno:
- koristiti se bilo kakvom literaturom odnosno bilješkama;
- koristiti mobitel ili druga komunikacijska sredstva
- napuštati prostoriju u kojoj se provjera odvija
- razgovarati s ostalim kandidatima niti na bilo koji drugi način remetiti koncentraciju kandidata.

Ukoliko pojedini kandidat prekrši naprijed navedena pravila bit će udaljen s provjere znanja, a njegov/njezin rezultat Povjerenstvo neće priznati niti ocjenjivati.


5. MJESTO I VRIJEME ODRŽAVANJA TESTIRANJA

Na web stranici www.opcina-jasenovac.hr, najmanje pet dana prije održavanja provjere, bit će objavljeno vrijeme i mjesto održavanja prethodne provjere znanja i sposobnosti kandidata, a kandidati koji udovoljavaju formalne uvjete biti će obaviješteni i putem e-maila koji su dostavili u prijavi na natječaj.


6. PRAVNI I DRUGI IZVORI ZA PRIPREMANJE KANDIDATA ZA TESTIRANJE

Ustav Republike Hrvatske  („Narodne novine 56/90,135/97, 8/98, 113/00, 124/00, 28/01, 41/01, 55/01,76/10, 85/10, 5/14 - pročišćeni tekst)
Zakon o lokalnoj i područnoj (regionalnoj) samoupravi (,Narodne novine“, broj 33/01, 60/01, 129/05, 109/07, 125/08, 36/09, 150/11, 144/12, 19/13, 137/15, 123/17, 98/19 i 144/20)
Zakon o službenicima i namještenicima u lokalnoj i područnoj (regionalnoj) samoupravi (,,Narodne novine“, broj 86/08, 61/11, 04/18, 112/19 i 17/25)
Uredba o uredskom poslovanju (Narodne novine br. 75/21)
Statut Općine Jasenovac (Službeni vjesnik 17/21 i 99/24)
Zakon o općem upravnom postupku (“Narodne novine” br. 47/09, 110/21)
Zakon o vlasništvu i drugim stvarnim pravima (“Narodne novine” br. 91/96, 68/98, 137/99, 22/00, 73/00, 129/00, 114/01, 79/06, 141/06, 146/08, 38/09, 153/09, 143/12, 152/14, 81/15, 94/17)
Zakon o uređivanju imovinskopravnih odnosa u svrhu izgradnje infrastrukturnih građevina
(„Narodne novine“ br.  80/11, 144/21)
Zakon o institucionalnom okviru za korištenje fondova Europske unije u Republici Hrvatskoj („Narodne novine“, broj: 116/21.).

